32001R1413
L 191/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1413/2001 НА КОМИСИЯТА
от 12 юли 2001 година
относно шесто изменение на Регламент (ЕО) № 785/95 относно определяне на подробни правила за прилагане на Регламент (ЕО) № 603/95 на Съвета относно общата организация на пазара на сух фураж
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 603/95 на Съвета от 21 февруари 1995 г. относно общата организация на пазара на сух фураж (1), последно изменен с Регламент (ЕО) № 1347/95 (2), и по-специално член 18 от него,
като има предвид, че:
(1)
Регламент (ЕО) № 785/95 на Комисията от 6 април 1995 г. относно определяне на подробни правила за прилагане на Регламент (ЕО) № 603/95 на Съвета относно общата организация на пазара на сух фураж (3), последно изменен с Регламент (ЕО) № 676/1999 (4), предвижда в член 2, параграф 1, буква а), трето тире, че „сухи фуражи“ представляват култури, които са цели и чиято реколта е събрана на зелено, с неузрели зърна, посочени в точка 1 от приложение I към Регламент (ЕИО) № 1765/92 на Съвета (5), и които са били отглеждани върху земи, които не са декларирани като обработваеми площи в заявлението за помощ предвид помощта за полски култури, предвидена в посочения регламент, като това е с цел избягване на двукратно плащане на помощта за един и същ парцел.
(2)
Посоченият по-горе Регламент (ЕИО) № 1765/92 бе отменен и заменен с Регламент (ЕО) № 1251/1999 на Съвета (6).
(3)
Вследствие на това в Регламент (ЕО) № 785/95 следва да се направят съответните изменения.
(4)
Мерките, предвидени в настоящия регламент, са в съответствие със становището на Управителния комитет по сух фураж,
ПРИЕ НАСТОЯЩИЯ РЕГЛАМЕНТ:
Член 1
В член 2, параграф 1, буква а) от Регламент (ЕО) № 785/95 тире трето се заменя със следния текст:
„-
култури, чиято реколта е събрана на зелено, цели, с неузрели зърна, посочени в точка 1 от приложение I към Регламент (ЕО) № 1251/1999 (7) и които са били отглеждани върху земи, недекларирани като обработваеми площи в заявлението за помощ с оглед на помощта за полски култури, предвидена в упоменатия регламент,
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 2001 година.